Pettersen er oppvokst på Kjelsås, og gikk på Bjerke videregående skole fra 2004 til 2007, hvor hun studerte idrettsfag. Pettersen begynte i Røa i 2007-sesingen, og debuterte i kamp i cupen mot Borgen spm innbytter for Karin Bredland. Pettersen scoret allerede i sin debutkamp i Toppserien, da hun kom inn som innbytter mot Sandviken. Stillingen da hun kom inn var riktignok 8-0 til Røa. Pettersen scoret etter å ha vært på banen i ett minutt i 4. serierunde i Toppserien 2008 mot Fart. I en cupkamp mot Bækkelaget spilte Pettersen sin første kamp fra start, og hun ble ikke byttet ut.